Consumeix peix fresc
24 març 2020

## Consumeix peix fresc24 març 2020Última actualització: 14 juliol 2025

![](../gestion/img/_AO_7618-copia.jpg)  
  

La **regidora delegada de Pesca, Alícia Izquierdo**, ha fet una crida a la ciutadania perquè aquests dies no deixe d’incorporar peix fresc al carro de la compra, sobretot procedent de la Llotja de pescadors del Grau. Izquierdo ha recordat que la Confraria de Pescadors continua faenant, en ser declarat el sector pesquer estratègic durant l’estat d’alarma per l’epidèmia del coronavirus.

I ha recordat que el consum moderat de peix és molt beneficiós, sobretot per als sectors més vulnerables a aquesta crisi, com ara la gent gran: El peix conté greixos saludables que ajuden a retenir la vitamina D, indispensable per absorbir i fixar el calci a l’os. El peix conté abundants minerals com ara el seleni, el fòsfor, el fluor, el iode i discretes quantitats de vitamines com algunes del complex B, la A en peixos greixosos (tonyina, anguila, verat).

L’Organització Mundial de la Salut recomana el consum de peix perquè **disminueixen les possibilitats de patir infarts de miocardi o accidents vasculars cerebral**s. Aquest tipus de malalties són més comunes en persones d’edats avançades, i es recomana que s’introduisca el **peix en la se****u****a dieta ens 3 i 4 vegades per setmana**. L’**Omega 3 també té un efecte dissipador i reductor de concentracions de triglicèrids, millorant la circulació sanguínia**. Aquesta reducció també afecta disminuint la pressió arterial i protegint el cor.